చీకటి రాజ్యం

చీకటి రాజ్యం  2015 నవంబరు 10న విడుదలైన ద్విభాషా చిత్రం. ఈ చిత్ర తమిళ పేరు "తూంగా వనం" . ఇది స్లీప్‌లెస్ నైట్ (2011 సినిమా) అనే ఫ్రెంచి సినిమా ఆధారంగా తీయబడింది.

కథ
నార్కొటిక్స్ కంట్రోల్ బ్యూరోకు చెందిన పోలీస్ అధికారి సికె దివాకర్ (కమల్ హాసన్ ), మరో అధికారి మణి (యోగి సేతు)తో కలిసి భారీ మొత్తంలో మత్తు పదార్థాలు (డ్రగ్స్) పట్టుకుంటారు. అయితే ఇంత భారీ మొత్తంలో మత్తు పదార్ధాలను పట్టుకున్న ఆనందం, ఆ అధికార్లకు ఎక్కువ సేపు ఉండదు. ఈ ఇద్దరు అధికారులలో ఒకరైన దివాకర్ కొడుకును డ్రగ్ డీలర్ విఠల్ రావ్ (ప్రకాష్ రాజ్) కిడ్నాప్ చేస్తాడు. అప్పటికే వేరేవాళ్లకి ఆ మత్తు పదార్థాలు సరఫరా చేస్తానంటూ మాట ఇచ్చిన విఠల్ రావ్ ఆ మొత్తాన్ని పోలీసులు పట్టుకోవటంతో చేసేదేమి లేక దివాకర్ కొడుకు పట్టుకొని, మత్తు పదార్థాలు వెనక్కి ఇచ్చేయాలంటూ ఒత్తిడి చేస్తాడు. దివాకర్ మత్తు పదార్థాలు వెనక్కి ఇచ్చి, తన కొడుకును కాపాడుకోవాలని భావించినా, అప్పటికే అతని మీద నార్కొటిక్స్ బ్యూరో చెందిన మరో ఇద్దరు ఆఫీసర్లు మల్లిక (త్రిష), కిశోర్ ల నిఘా ఉంటుంది. ఇలా మంచి చెడు ఇద్దరితో ఒకేసారి యుద్ధం చేయాల్సి వచ్చిన దివాకర్ తన కొడుకును ఎలా కాపాడుకున్నాడు అన్నదే చీకటిరాజ్యం కథ.

నటవర్గం
కమల్ హాసన్
త్రిష కృష్ణన్
ప్రకాష్ రాజ్
మధు శాలిని
గురు సోమసుందరం
ఆశా శరత్

సాంకేతికవర్గం
దర్శకత్వం : రాజేష్ ఎం సెల్వ
నిర్మాత : రాజ్ కమల్ ఫిలింస్ ఇంటర్ నేషనల్
సంగీతం : జిబ్రన్

మూలాలు

బయటి లంకెలు
కమల్ హాసన్ తర్వాతి తెలుగు చిత్రము చీకటి రాజ్యం 
చీకటి రాజ్యం ప్రచార చిత్రం విడుదల

వర్గం:2015 తెలుగు సినిమాలు
వర్గం:కమల్ హాసన్ నటించిన చిత్రాలు